“Рәшит фәрештә кебек изге күңелле иде” (ФОТО)

	Рәшит Ягъфәровны тәкъдим иткәндә, нәрсәдән башларга да белмәссең. Татар халык авыз иҗаты үрнәкләрен бөртекләп җыйган зур галим, шагыйрь, журналист, җәмәгать эшлеклесе, артист, баянчы, биюче, милләтпәрвәр уллар үстергән ата кеше... Әйтерсең лә, Рәшит абый бөтен татар дөньясын колачларга тырышкан. Быел февральдә аңа 70 яшь тулыр иде. 	 Шушы уңайдан Рәшит Ягъфәровның Казандагы фатирында булып, аның тормыш юлдашы Әкълимә ханым белән әңгәмә корып кайттым. Шунысын әйтим: әңгәмәгә әзерләнгән вакытта бу йортны күрәсем килү теләге артканнан-арта барды, чөнки Рәшит абый турында кайсы гына истәлекне укыма — дусларыныкымы ул, студентларыныкымы, якташларыныкымы — џәммәсе аның Гагарин урамындагы шушы фатирын искә алып, анда кунак булганнарын әйтеп үтә. Исләрендә калуы гаҗәп түгел: Ягъфәровларның өе — тыйнак кына тормышлы, әмма бик рәхәт оя булып чыкты. Милли оеткылы, җылы рухлы йорт. 
	Әңгәмәдәш — Алсу ИСМӘГЫЙЛЕВА	
Ирек мәйданы

	№ --- | 17.05.2016	


